<classify> Ngoma ya INAMA ya msanii nyota wa Bongo Fleva Diamond Platnumz aliyomshirikisha Fally Ipupa imezidi kupaa kimataifa baada ya mchezaji soka nyota wa Manchester United raia wa UfaransaPaulPogba kuonekana akiucheza na kuimba. Paul Pogba aliweka vipande vya video hiyo akiimba na kucheza kupitia Insta Story yake na kuifanya kama INAMACHALLENGE na kuvuta hisia kali kwa mashabiki wa muziki Tanzania hususa wale wanaomshabikia Diamond Platnumz. Kitendo cha Pogba kufanya tukio hilo inatafsiriwa kama moja ya hatua kubwa kwa tasnia ya muziki Tanzania kutokana na ukubwa wa jina mwanasoka huyo, hivyo kuwa na uwezekano mkubwa kwa mamilioni ya wafuasi wa staa huyo kupata ushawishi wa kuifuatilia ngoma hiyo na kuzidi kuipa umaarufu mkubwa. Kwa sasa kupitia chaneli ya YouTube, imetazamwa na zaidi ya watu milioni 15 ikiwa ni kipindi cha takribani mwezi mmoja tangu itoke. Baada ya INAMA, Diamond almaarufu Chibu DangoteMondi aliangusha ngoma nyingine ya KANYAGA ambayo pia ndani ya mwezi mmoja imeshapata watazamaji zaidi ya milioni 7.2.  <topic>: michezo 